section_heading: Zemljopis
paragraph_text: Prema teritorijalno-političkoj organizaciji Šije pripadaju Općini Tešanj, odnosno Federaciji Bosne i Hercegovine, a od Repubike Srpske (naseljenih mjesta Jabučić Polje i Trbuk) odvojene su rijekom Bosnom. Šije graniče sa susjednim MZ-ma, i to : Mravići (sa sjevera - općina Doboj Jug), Lepenica (sjevero-zapad), Medakovo (zapad), Trepče (jugo-zapad)i Kosova (jug - općina Maglaj). Smještene su uz magistralni put M17, 7,5 km južno od Doboja i cca 13,5 km sjeverno od Maglaja. S Tešnjom su povezene u dva smjera, i to preko magistralne prometnice M17 (Šije-Karuše-Tešanjka-Tešanj) i nedavno izgrađenom modernom lokalnom prometnicom (Šije-Medakovo-Tešanj), kao prećacem za Zenicu iz Tešnja.